CELEX: 32014D0057
Language: fi
Date: 2014-02-04 00:00:00
Title: 2014/57/EU: Komission päätös, annettu 4 päivänä helmikuuta 2014 , teollisuuden päästöistä annetun Euroopan parlamentin ja neuvoston direktiivin 2010/75/EU 32 artiklan mukaisesta Unkarin siirtymäsuunnitelmaa koskevasta ilmoituksesta (tiedoksiannettu numerolla C(2014) 502)

6.2.2014   
            
            
               FI
            
            
               Euroopan unionin virallinen lehti
            
            
               L 36/15
            
         
      KOMISSION PÄÄTÖS,
   annettu 4 päivänä helmikuuta 2014,
   teollisuuden päästöistä annetun Euroopan parlamentin ja neuvoston direktiivin 2010/75/EU 32 artiklan mukaisesta Unkarin siirtymäsuunnitelmaa koskevasta ilmoituksesta
   (tiedoksiannettu numerolla C(2014) 502)
   (Ainoastaan unkarinkielinen teksti on todistusvoimainen)
   (2014/57/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon teollisuuden päästöistä (yhtenäistetty ympäristön pilaantumisen ehkäiseminen ja vähentäminen) 24 päivänä marraskuuta 2010 annetun Euroopan parlamentin ja neuvoston direktiivin 2010/75/EU (1), ja erityisesti sen 32 artiklan 5 kohdan toisen alakohdan,
   sekä katsoo seuraavaa:
   
               (1)
            
            
               Unkari toimitti direktiivin 2010/75/EU 32 artiklan 5 kohdan ensimmäisen alakohdan mukaisesti komissiolle kansallisen siirtymäsuunnitelmansa 18 päivänä joulukuuta 2012 päivätyllä kirjeellä, jonka komissio sai sähköpostitse 28 päivänä joulukuuta 2012 (2).
            
         
               (2)
            
            
               Arvioidessaan kansallisen siirtymäsuunnitelman täydellisyyttä komissio totesi, että useiden kansalliseen siirtymäsuunnitelmaan sisältyvien laitosten osalta puuttui keskeisiä tietoja, kuten päivämäärä, jona ensimmäinen lupa myönnettiin, käytetyn polttoaineen määrä, keskimääräinen vuosittainen savukaasuvirta sekä laskelmissa vertailukohtana käytetty happipitoisuus. Lisäksi jotkin kansalliseen siirtymäsuunnitelmaan sisällytetyt laitokset eivät vastanneet laitoksia, jotka Unkari ilmoitti vuonna 2010 Euroopan parlamentin ja neuvoston direktiivin 2001/80/EY (3) mukaisessa päästöjen kartoituksessa.
            
         
               (3)
            
            
               Komissio pyysi 12 päivänä kesäkuuta 2013 (4) päivätyllä kirjeellä Unkarin viranomaisia toimittamaan puuttuvat tiedot yksittäisten laitosten tasolla, selventämään perusteita tietyn laitoksen sisällyttämisestä kansalliseen siirtymäsuunnitelmaan sekä selvittämään ristiriitaisuudet kansallisen siirtymäsuunnitelman sekä direktiivin 2001/80/EY mukaisen päästöjen kartoituksen välillä.
            
         
               (4)
            
            
               Unkari toimitti pyydetyt lisätiedot ja selvennykset sähköpostitse 25 päivänä kesäkuuta 2013 (5).
            
         
               (5)
            
            
               Tarkasteltuaan uudelleen kansallista siirtymäsuunnitelmaa ja toimitettuja lisätietoja komissio lähetti Unkarille 13 päivänä syyskuuta 2013 (6) toisen kirjeen, jossa se pyysi vahvistamaan, että direktiivin 2010/75/EU 29 artiklan mukaisia yhdistämissääntöjä on noudatettu asianmukaisesti, ja selventämään sitä, miten määritettiin keskimääräinen vuosittainen savukaasuvirta ja miten laskettiin viitekautena 2001–2010 laajennettujen laitosten osuus kansallisessa siirtymäsuunnitelmassa esitetyistä päästöjen enimmäismääristä. Komissio myös pyysi selvennystä perusteista tiettyjen päästöjen raja-arvojen soveltamisesta kahdessa laitoksessa.
            
         
               (6)
            
            
               Unkari ilmoitti komissiolle sähköpostitse 23 päivänä syyskuuta 2013 (7), että yksi laitos on poistettu kansallisesta siirtymäsuunnitelmasta, ja vahvisti, että muihin laitoksiin on sovellettu asianmukaisesti direktiivin 2010/75/EU 29 artiklan mukaisia yhdistämissääntöjä. Unkari myös selvensi menetelmää, jota käytetään polttoainekohtaisen keskimääräisen vuosittaisen savukaasuvirran laskemiseen, toimitti perustelut erityisten raja-arvojen soveltamiselle ja korjasi tiettyjä virheellisiä tietoja.
            
         
               (7)
            
            
               Komissio pyysi 4 päivänä lokakuuta 2013 päivätyllä kirjeellä (8) lisäselvennystä tiedoista ja menetelmistä, joita käytetään keskimääräisen vuosittaisen savukaasuvirran laskemiseen viidessä laitoksessa, ja Unkari toimitti kyseiset tiedot 10 päivänä lokakuuta 2013 (9) päivätyllä kirjeellä. Arvioituaan toimitut tiedot ja todettuaan, että jäljellä oli vielä ristiriitaisuuksia kahden laitoksen osalta, komissio pyysi 15 päivänä lokakuuta 2013 (10) Unkarin viranomaisia vielä tarkistamaan laskelmat kyseisten laitosten osalta.
            
         
               (8)
            
            
               Unkari toimitti 18 päivänä lokakuuta 2013 päivätyllä kirjeellä (11) korjatut tiedot keskimääräisestä vuosittaisesta savukaasuvirrasta kyseisten kahden laitoksen osalta sekä asiaa koskevan selvityksen komission täytäntöönpanopäätöksen 2012/115/EU (12) mukaisesti.
            
         
               (9)
            
            
               Komissio on arvioinut kansallisen siirtymäsuunnitelman direktiivin 2010/75/EU 32 artiklan 1, 3 ja 4 kohdan ja täytäntöönpanopäätöksen 2012/115/EU mukaisesti.
            
         
               (10)
            
            
               Komissio on tarkastellut erityisesti tietojen johdonmukaisuutta ja oikeellisuutta sekä oletuksia ja laskelmia, joita käytetään määrittämään kunkin kansallisen siirtymäsuunnitelman kattaman polttolaitoksen osuudet siirtymäsuunnitelmassa esitetyistä päästöjen enimmäismääristä, ja lisäksi komissio on analysoinut sitä, sisältääkö siirtymäsuunnitelma tavoitteet sekä näiden tavoitteiden saavuttamiseksi tarvittavat välitavoitteet, toimenpiteet ja aikataulut sekä tarkkailusuunnitelman, jolla tulevaisuudessa arvioidaan sääntöjen noudattamista.
            
         
               (11)
            
            
               Toimitettujen lisätietojen perusteella komissio totesi, että päästöjen enimmäismäärät vuosille 2016 ja 2019 laskettiin käyttämällä asianmukaisia tietoja ja kaavoja ja että laskelmat olivat oikein. Unkari on toimittanut riittävästi tietoja toimenpiteistä, jotka toteutetaan päästöjen enimmäismäärän noudattamiseksi, tarkkailusta ja kansallisen siirtymäsuunnitelman täytäntöönpanoa koskevasta raportoinnista komissiolle.
            
         
               (12)
            
            
               Komissio katsoo, että Unkarin viranomaiset ovat ottaneet huomioon direktiivin 2010/75/EU 32 artiklan 1, 3 ja 4 kohdassa ja täytäntöönpanopäätöksessä 2012/115/EU luetellut säännökset.
            
         
               (13)
            
            
               Siirtymäsuunnitelman täytäntöönpanon ei tulisi rajoittaa muun asiaa koskevan kansallisen ja unionin lainsäädännön soveltamista. Unkarin olisi varmistettava erityisesti asettamalla kullekin siirtymäsuunnitelman kattamalle polttolaitokselle yksittäiset lupaehdot, ettei vaaranneta niiden vaatimusten noudattamista, jotka asetetaan muun muassa direktiivissä 2010/75/EU, Euroopan parlamentin ja neuvoston direktiivissä 2008/50/EY (13) ja Euroopan parlamentin ja neuvoston direktiivissä 2001/81/EY (14).
            
         
               (14)
            
            
               Direktiivin 2010/75/EU 32 artiklan 6 kohdan mukaan Unkarin on ilmoitettava komissiolle kansallisen siirtymäsuunnitelman mahdollisista myöhemmistä muutoksista. Komission olisi arvioitava, noudattavatko kyseiset muutokset direktiivin 2010/75/EU 32 artiklan 1, 3 ja 4 kohdan ja täytäntöönpanopäätöksen 2012/115/EU säännöksiä,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Direktiivin 2010/75/EU 32 artiklan 1, 3 ja 4 kohdan ja täytäntöönpanopäätöksen 2012/115/EU perusteella ei esitetä vastalauseita kansallisesta siirtymäsuunnitelmasta, jonka Unkari toimitti komissiolle 28 päivänä joulukuuta 2012 direktiivin 2010/75/EU 32 artiklan 5 kohdan mukaisesti ja jota muutettiin 25 päivänä kesäkuuta 2013, 23 päivänä syyskuuta 2013, 10 päivänä lokakuuta 2013 ja 18 päivänä lokakuuta 2013 lähetettyjen lisätietojen mukaisesti (15).
   2.   Kansallisen siirtymäsuunnitelman kattamien laitosten nimet ja niihin liittyvät epäpuhtaudet sekä sovellettavat päästöjen enimmäismäärät esitetään liitteessä.
   3.   Unkarin viranomaisten täytäntöönpaneman kansallisen siirtymäsuunnitelman soveltaminen ei vapauta Unkaria noudattamasta direktiivin 2010/75/EU säännöksiä, jotka koskevat siirtymäsuunnitelman kattamista yksittäisistä polttolaitoksista peräisin olevia päästöjä, sekä muita asiaan liittyviä Euroopan unionin ympäristölainsäädännön säännöksiä.
   2 artikla
   Komissio arvioi, noudattavatko Unkarin mahdollisesti myöhemmin ilmoittamat kansallisen siirtymäsuunnitelman muutokset direktiivin 2010/75/EU 32 artiklan 1, 3 ja 4 kohdan sekä täytäntöönpanopäätöksen 2012/115/EU säännöksiä.
   3 artikla
   Tämä päätös on osoitettu Unkarille.
   
      Tehty Brysselissä 4 päivänä helmikuuta 2014.
      
         
            Komission puolesta
         
         Janez POTOČNIK
         
         
            Komission jäsen
         
      
   
   
      (1)  EUVL L 334, 17.12.2010, s. 17.
   
      (2)  Ares(2013)39579.
   
      (3)  Euroopan parlamentin ja neuvoston direktiivi 2001/80/EY, annettu 23 päivänä lokakuuta 2001, tiettyjen suurista polttolaitoksista ilmaan joutuvien epäpuhtauspäästöjen rajoittamisesta (EYVL L 309, 27.11.2001, s. 1).
   
      (4)  Ares(2013)1636798.
   
      (5)  Ares(2013)2534653.
   
      (6)  Ares(2013)3046477.
   
      (7)  Ares(2013)3104260.
   
      (8)  Ares(2013)3192470.
   
      (9)  Ares(2013)3231192.
   
      (10)  Ares(2013)3248262.
   
      (11)  Ares(2013)3283963.
   
      (12)  Komission täytäntöönpanopäätös 2012/115/EU, annettu 10 päivänä helmikuuta 2012, teollisuuden päästöistä annetussa Euroopan parlamentin ja neuvoston direktiivissä 2010/75/EU tarkoitettuja kansallisia siirtymäsuunnitelmia koskevien sääntöjen laatimisesta (EUVL L 52, 24.2.2012, s. 12).
   
      (13)  Euroopan parlamentin ja neuvoston direktiivi 2008/50/EY, annettu 21 päivänä toukokuuta 2008, ilmanlaadusta ja sen parantamisesta (EUVL L 152, 11.6.2008, s. 1).
   
      (14)  Euroopan parlamentin ja neuvoston direktiivi 2001/81/EY, annettu 23 päivänä lokakuuta 2001, tiettyjen ilman epäpuhtauksien kansallisista päästörajoista (EYVL L 309, 27.11.2001, s. 22).
   
      (15)  Komissio rekisteröi kansallisen siirtymäsuunnitelman vahvistetun version 6 päivänä joulukuuta 2013 rekisterinumerolla Ares(2013)3656219.
   
      LIITE
      
         Kansalliseen siirtymäsuunnitelmaan sisältyvien laitosten luettelo
      
      
                  Numero
               
               
                  Laitoksen nimi kansallisessa siirtymäsuunnitelmassa
               
               
                  Nimellinen kokonaislämpöteho 31.12.2010
                  (MW)
               
               
                  Kansallisen siirtymäsuunnitelman kattamat epäpuhtaudet
               
            
                  SO2
                  
               
               
                  NOx
                  
               
               
                  Hiukkaset
               
            
                  1
               
               
                  Bakonyi Erőmű Zrt. – P2 (yksiköt T4 ja T5)
               
               
                  264,3
               
               
                  √
               
               
                  √
               
               
                  √
               
            
                  2
               
               
                  ISD Power Kft. – P1 (yksiköt T1 ja T2)
               
               
                  90
               
               
                  √
               
               
                  √
               
               
                  √
               
            
                  3
               
               
                  ISD Power Kft. – P2 (yksiköt T4, T5 ja T6)
               
               
                  177
               
               
                  √
               
               
                  √
               
               
                  √
               
            
                  4
               
               
                  ISD Power Kft. – P3 (yksiköt T7 ja T8)
               
               
                  176
               
               
                  √
               
               
                  √
               
               
                  √
               
            
                  5
               
               
                  ISD Power Kft. – P4 (yksikkö T9)
               
               
                  192
               
               
                  √
               
               
                  √
               
               
                  √
               
            
                  6
               
               
                  Alpiq Csepel Kft. – P1 (yksikkö 1)
               
               
                  419
               
               
                  —
               
               
                  √
               
               
                  —
               
            
                  7
               
               
                  Alpiq Csepel Kft. – P2 (yksikkö 2)
               
               
                  419
               
               
                  —
               
               
                  √
               
               
                  —
               
            
                  8
               
               
                  Budapesti Erőmű Zrt. – P14 (Kelenföld, voimalaitos 5)
               
               
                  425
               
               
                  —
               
               
                  √
               
               
                  —
               
            
                  9
               
               
                  Budapesti Erőmű Zrt. – P6 (Újpest, voimalaitos 4)
               
               
                  212
               
               
                  —
               
               
                  √
               
               
                  —
               
            
                  10
               
               
                  Budapesti Erőmű Zrt. – P4 (Újpest, voimalaitos 1 ja laitos 2)
               
               
                  332
               
               
                  √
               
               
                  √
               
               
                  √
               
            
                  11
               
               
                  Mátrai Erőmű Zrt. – P2
               
               
                  1 063
               
               
                  √
               
               
                  —
               
               
                  √
               
            
                  12
               
               
                  Mátrai Erőmű Zrt. – P3
               
               
                  1 063
               
               
                  √
               
               
                  —
               
               
                  √
               
            
                  13
               
               
                  MVM MIFÜ Miskolci Fűtőerőmű Kft. – P2 (yksiköt 3, 4 ja GT 1) (1)
                  
               
               
                  351,28
               
               
                  √
               
               
                  √
               
               
                  √
               
            
                  14
               
               
                  Dorogi Erőmű Kft. – P2 (yksiköt T1 ja T2)
               
               
                  73,3
               
               
                  √
               
               
                  √
               
               
                  √
               
            
                  15
               
               
                  Dorogi Erőmű Kft. – P3 (yksiköt T3, T4, T5 ja T7) (2)
                  
               
               
                  95,04
               
               
                  √
               
               
                  √
               
               
                  √
               
            
                  16
               
               
                  Győri Erőmű Kft. – P1 (yksiköt T1, T5 ja T7)
               
               
                  91
               
               
                  √
               
               
                  √
               
               
                  √
               
            
         
      
         Päästöjen enimmäismäärät (tonneina)
      
      
                   
               
               
                  2016
               
               
                  2017
               
               
                  2018
               
               
                  2019
               
               
                  1.1–30.6.2020
               
            
                  SO2
                  
               
               
                  12 988
               
               
                  10 269
               
               
                  7 551
               
               
                  4 832
               
               
                  2 416
               
            
                  NOx
                  
               
               
                  3 967
               
               
                  3 602
               
               
                  3 236
               
               
                  2 871
               
               
                  1 436
               
            
                  hiukkaset
               
               
                  1 159
               
               
                  923
               
               
                  688
               
               
                  452
               
               
                  226
               
            
         (1)  Yksikkö GT1 kuuluu siirtymäsuunnitelmaan ainoastaan NOx-päästöjen osalta.
      
         (2)  Yksiköt T5 ja T7 kuuluvat siirtymäsuunnitelmaan ainoastaan NOx-päästöjen osalta.